CELEX: 62008TN0053
Language: el
Date: 2008-01-31 00:00:00
Title: Υπόθεση T-53/08: Προσφυγή της 31ης Ιανουαρίου 2008 — Ιταλία κατά Επιτροπής

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/33
            
         Προσφυγή της 31ης Ιανουαρίου 2008 — Ιταλία κατά Επιτροπής
   (Υπόθεση T-53/08)
   (2008/C 79/64)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωπος: S. Fiorentino, Avvocato dello Stato)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής C(2007) 5400 τελικό, της 20ής Νοεμβρίου 2007, που κοινοποιήθηκε την 21η Νοεμβρίου 2007, σχετικά με την κρατική ενίσχυση C 36/A/2006 (ex NN 38/2006) την οποία η Ιταλία κατέβαλε στις εταιρίες Thyssenkrupp, Cementir και Nuova Terni Industrie Chimiche.
            
         Ισχυρισμοί και κύρια επιχειρήματα
   Με την προσβαλλόμενη απόφαση, η κρατική ενίσχυση την οποία η Ιταλία κατέβαλε στις εταιρίες Thyssenkrupp, Cementir και Nuova Terni Industrie Chimiche, και εκείνη την οποία χορήγησε, την οποία όμως δεν κατέβαλε ακόμα, στους ίδιους δικαιούχους, υπό μορφή ευνοϊκών τιμολογιακών όρων για την προμήθεια ηλεκτρικής ενέργειας, κρίθηκαν ασυμβίβαστες με την κοινή αγορά.
   Προς στήριξη των αιτημάτων της, η προσφεύγουσα προβάλλει τα ακόλουθα επιχειρήματα:
   
               1)
            
            
               Παράβαση των άρθρων 87, παράγραφος 1, και 88, παράγραφος 3, ΕΚ καθώς και εσφαλμένη παρουσίαση των πραγματικών περιστατικών. Με την απόφασή της η Επιτροπή δεν θεώρησε ότι το προσβαλλόμενο μέτρο που έλαβε το Ιταλικό Δημόσιο δεν συνιστά κρατική ενίσχυση, καθόσον τούτο δεν παρέχει οικονομικό πλεονέκτημα. Συγκεκριμένα, το μέτρο με το οποίο παρατείνονται οι προτιμησιακές τιμές ηλεκτρισμού που παρέχονται στις εταιρίες που εμπλέκονται στη διαδικασία, που είχαν σχέση με την εταιρία Terni S.p.A., οφειλόταν ως πρόσθετη αποζημίωση για την απαλλοτρίωση, αποζημίωση που είχε χορηγηθεί προηγουμένως στην εταιρία Terni S.p.A., λόγω του ότι οι θεσπισθείσες αργότερα διατάξεις συνεπάγονταν μεγαλύτερη διάρκεια της παραχωρήσεως για την παραγωγή της απαλλοτριωθείσας ενέργειας.
            
         
               2)
            
            
               Παράβαση των άρθρων 87 και 88, παράγραφος 3, ΕΚ και εσφαλμένη παράθεση των πραγματικών περιστατικών. Με την απόφασή της η Επιτροπή δεν θεώρησε ότι το προσβαλλόμενο μέτρο που έλαβε το Ιταλικό Δημόσιο δεν συνιστά κρατική ενίσχυση, καθόσον η ενίσχυση δεν χορηγήθηκε από κρατικούς πόρους. Συγκεκριμένα, το κόστος του μέτρου το φέρουν οι λοιποί χρήστες της παρεχόμενης ενέργειας.
            
         
               3)
            
            
               Παράβαση ουσιωδών τύπων όσον αφορά την έλλειψη προκαταρκτικών ερευνών και προσβολή των δικαιωμάτων άμυνας. Με την απόφασή της, η Επιτροπή αναφέρει ότι τα αποτελέσματα της οικονομικής μελέτης ως προς την εκτίμηση των απωλειών που υπέστη η εταιρία Terni ως συνέπεια της απαλλοτριώσεως και των ωφελημάτων που έλαβε η εταιρία αυτή ως αποζημίωση δεν είναι καθοριστικά επειδή η ακρίβεια του μηχανισμού αποζημιώσεως μπορεί να εκτιμηθεί μόνον ex ante, δηλαδή τη στιγμή της απαλλοτριώσεως. Η μελέτη πραγματοποιήθηκε σύμφωνα με τις προηγούμενες υποδείξεις της Επιτροπής. Η Επιτροπή, υποστηρίζοντας γενικά ότι η μελέτη την οποία είχε ζητήσει προηγουμένως δεν ήταν καθοριστική, έπρεπε να ζητήσει περαιτέρω έρευνα, ανοίγοντας εκ νέου τη συζήτηση σχετικά με τις μεθόδους διεξαγωγής της έρευνας.